דליפת הסולר בנורילסק (2020)

דליפת הסולר בנורילסק היא אסון סביבתי שאירע ב-29 במאי 2020 במהלך שקיעת מיכל סולר בתחנת הכוח מספר 3 בכפר נאדז'דה הסמוך לעיר נורילסק שהביא לזיהום סולר. האסון הוגדר בתור דליפת הנפט השנייה בחומרתה בתולדות רוסיה.

== התקרית ==
בשעה 12:55 ב-29 במאי 2020, מיכל לדלק רזרבי בלחץ דחוס שקע בתחנת הכוח מספר 3 שבבעלות חברת האנרגיה נורילסק-טיימר (NTEC), המהווה חלק מקבוצת החברות ניקל נורילסק. השקיעה גרמה לדליפת הסולר שמשכה את תשומת ליבם של עוברים ושבים לאחר שמכונית שנסעה על הכביש הסמוך למיכל עלתה באש כשעברה בקרבת מקום<ref>Норникель [https://www.nornickel.ru/news-and-media/press-releases-and-news/ao-ntek-likvidiruet-posledstviya-intsidenta-na-rezervuare-khraneniya-dizelnogo-topliva-tets-3/?type=releases АО «НТЭК» ликвидирует последствия инцидента на резервуаре хранения дизельного топлива ТЭЦ-3]</ref>.

בנורילסק ניקל אמרו כי מכל הדלק שממנו זרם הסולר לנהר נפגע, כאשר עמודים תומכים שהחזיקו עוד במשך 30 שנה ללא תקלות – החלו לשקוע.
== השפעות ==
כתוצאה מהדליפה, כ-21 אלף טון סולר נשפך הרבה מעבר לאזור התעשייתי, כשעל פי הערכות ראשוניות, 6,000 טונות נספגו באדמה ו-15 אלף טון נשפכו לנהרות אמבר ודאלדיקן<ref>טאס"ס [https://tass.ru/obschestvo/8639099 Росприроднадзор: ПДК вредных веществ в воде в Норильске превышена в десятки тысяч раз]</ref>. עד 3 ביוני, על פי השירות הפדרלי לפיקוח על השימוש בטבע, הריכוז המותר המרבי של חומרים מזיקים במי הנהר עלה פי עשרת אלפים מהנורמה המותרת וקיימת סכנה להשלכות סביבתיות חמורות, כגון הרס בתי גידול, הרעלת מזון ומים של אדם ובעלי חיים, הכתמה פיזית של דגים ובעלי כנף ובכך מניעת יכולתם לנשום או לנוע, ועוד.

בעקבות התקרית, דווח על ירידה דרסטית במניותיה של חברת נורילסק-ניקל וצמצום הונו של הבעלים שלה ולדימיר פוטנין.

== תיק פלילי ==
על פי תוצאות בדיקות התביעה וחקירה של ועדת החקירות הפדרלית לקביעת הגורמים למצב חירום, לפיתוח אמצעים למיגור ההשלכות ולהערכת הנזק, נפתחו שלושה תיקים פליליים: במסגרת סעיף 1. 250 לחוק הפלילי (זיהום מים), לפי סעיף. 246 לחוק הפלילי של הפדרציה הרוסית (הפרה של כללי הגנת הסביבה במהלך עבודה), במסגרת חלק 1 סעיף 254 לחוק הפלילי (נזק לאדמה)<ref name="GenPro">Генеральная прокуратура РФ 03.06.2020 г. [https://genproc.gov.ru/smi/news/genproc/news-1856044/ По поручению Президента Российской Федерации Генпрокуратура России держит под особым контролем ситуацию с разливом нефтепродуктов в Норильске]</ref>. מנהל תחנת הכוח נעצר ועמו בכירים בחברה המנהלת את תחנת הכוח.

בעבר נורילסק ניקל הואשמה בשנת 2016 בהזרמת שפכים לנהר. אז היא נקנסה בסכום של פחות מ-1,000 דולר.
== פעולות הרשויות ==
הנשיא פוטין ערך שיחת וידאו עם האחראים לדליפה ב-3 ביוני 2020 ונזף בהם בשידור חי.<ref></ref>]]
דיווח על האסון שהתרחש הועבר לרשויות ב-29 במאי. עם זאת, הרשויות העירוניות, המחוזיות והפדרליות לא נקטו בצעדים כלשהם עד שהאירוע זכה לסיקור בתקשורת וברשתות החברתיות.

ב-3 ביוני נשיא רוסיה ולדימיר פוטין הסכים עם הצעת השר למצבי חירום יבגני זיניצ'יוב להכריז על מצב חירום פדרלי בעקבות הדליפה בנורילסק, אף על פי שהדבר אמור היה לקרות ב-29 במאי בהתאם לחוק ולא בהסכמתם האישית של פקידי הממשלה<ref>РБК 03.06.2020 г. [https://www.rbc.ru/society/03/06/2020/5ed7a4539a79470708ca8510 Путин решил объявить федеральную ЧС из-за разлива топлива в Норильске]</ref>. עד 3 ביוני ננקטו צעדים שונים אך ורק על ידי חברת האנרגיה נולריסק-טיימיר ונורילסק ניקל, שהזעיקו בעצמם צוללנים ממחוז מורמנסק.

כבר ביום ההכרזה על מצב חירום פדרלי נשלחו כוחות של המשרד למצבי חירום שהחלו בשאיבת הסולר מהנהרות. ב-5 ביוני פורסם כי נשאבו יותר מ-200 טון דלק, כאשר בעת שאיבת הסולר משתמשים אנשי המשרד למצבי חירום במשאבות, כשמספר העובדים העוסקים בשאיבה מגיע לכדי 500 איש, שיעבדו באזור עד לטיפול מלא בהשלכות האסון. לאנשי הרשויות הצטרפו עובדי חברת טרנסנפט המסייעים בשאיבת החומרים הדליקים מהנהרות.

ב-11 ביוני 2020 ועדת החקירות של רוסיה דיווחה כי הגישה כתב אישום נגד ראש עיריית נורילסק, בשל רשלנות.

== הגורמים המטפלים ==
* ממשלת רוסיה
** 30px השירות הפדרלי לפיקוח בתחום השימוש בטבע
** 30px המשרד למצבי חירום והגנה אזרחית

== הערכות ==
על פי סגן מנהל השירות הפדרלי לשימוש בטבע, אולג מיטוול, הנזק שנגרם כתוצאה מדליפת הדיזל בנורילסק יכול להגיע למאה מיליארד רובל, ובמקרה הטוב ייקח 5 עד 10 שנים כדי לשקם את הסביבה שנפגעה<ref>Znak.com 03.06.2020 г. [https://www.znak.com/2020-06-03/ucherb_ot_razliva_dizelnogo_topliva_v_norilske_mozhet_dostigat_100_mlrd_rubley «В Арктической зоне такой аварии не было никогда»]</ref>.

== קישורים חיצוניים ==

== הערות שוליים ==

קטגוריה:2020 ברוסיה
קטגוריה:דליפות תעשייתיות
קטגוריה:זיהום מים
קטגוריה:אסונות מעשה ידי אדם ברוסיה
קטגוריה:אסונות ב-2020
קטגוריה:ניהול משבר